Imtella' Lulju 18, 2021 Raġel indarab gravi f'argument f'San Pawl il-Baħar. L-argument seħħ għall-ħabta 2.20pm fi Triq il-Port Ruman bejn żewġt irġiel, Malti ta' 59 sena u Serbjan ta' 39 sena, it-tnejn residenti San Pawl il-Baħar. Waqt dan l-argument ir-raġel ta' 59 sena sofra xi ġrieħi, mar għall-kura ġewwa Ċentru tas-Saħħa u ġie ċċertifikat li kellu ġrieħi gravi. Is-Serb ġie arrestat u qed jinżamm fil-lock-up tal-Kwartieri Ġenerali tal-Pulizija, il-Furjana filwaqt li l-investigazzjonijiet mill-Pulizija tad-Distrett tal-Qawra għadhom għaddejjin.